《牛头岭下老人》
元代·方回

九十前朝老，髯疏骨亦清。
相形宜老寿，说梦忆升平。
田屋临官道，孙男给递兵。
兴州馘狂贼，曾见捷旗行。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。